**Nerăbdarea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nerăbdarea

Îți amintești de vremea-n care,

trăiam noi doi, același chin?

tu m-așteptai nerăbdătoare,

în pragul porții, ca să vin?

Eu la fel, nerăbdător,

făceam orice să mă grăbesc,

doar n-aveam aripi ca să zbor,

s-ajung, să-ți spun că te iubesc!

Dar mai de mult, îți amintești,

de când eram doar două flori,

la fel de nerăbdători

să te privesc, să îmi zâmbești?

Și acum mă-nduioșez,

de noi când îmi amintesc

nerăbdător, te-mbrățișez

și-ți spun ce mult eu te iubesc!

Anii trec, dar ce povești,

noi doi, am mai avea de spus,

că nerăbdarea ne-a adus

să te iubesc, să mă iubești!